Diari Oficial de la Generalitat Valenciana


Sumari del DOGV 5410, del 19-12-2006 (2006/14849)

RESOLUCIÓ de 30 de novembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'un immoble de 13.489,76 m² de superfície, situat a Pego (Alacant), entre els carrers de Santa Bàrbara, passeig el Clot i Duanes, realitzada per l'ajuntament del dit municipi a favor de la Generalitat, per a ser destinat a la construcció d'un institut d'educació secundària.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5410

Data del DOGV
:   19-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14641


Data del document
:   30-11-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Pego
    * cultura regional
    * propietat immobiliària
    * transmissió de la propietat

RESOLUCIÓ de 30 de novembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'un immoble de 13.489,76 m² de superfície, situat a Pego (Alacant), entre els carrers de Santa Bàrbara, passeig el Clot i Duanes, realitzada per l'ajuntament del dit municipi a favor de la Generalitat, per a ser destinat a la construcció d'un institut d'educació secundària. [2006/14639]  
L'Ajuntament de Pego, en sessió plenària realitzada el dia 31 d'agost de 2006, va acordar la cessió gratuïta a la Generalitat de l'immoble de la seua propietat, de 13.489,76 m² de superfície, situat en la confluència entre els carrers de Santa Bàrbara, passeig el Clot i Duanes de la dita població, amb la finalitat de destinar l'immoble a la construcció d'un institut d'educació secundària.  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de l'immoble.  
Consta en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals.  
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Pego de l'immoble que té 13.489,76 m² de superfície, situat en la confluència entre els carrers Santa Bárbara, passeig el Clot i Duanes de la dita població, que confronta: nord, carrer Santa Bárbara; sud, carrer Duanes; est, passeig el Clot; i oest, Pavelló Municipal d'Esports .Ausias March..  
Consta inscrita en el Registre de la Propietat de Pego al tom 764, llibre 329, foli 21, finca 25496, inscripció 1a.  
Referència cadastral: 9082471CR5537Y0934UK.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Pego, s'efectua amb la condició de destinar l'immoble a la construcció d'un institut d'educació secundària i amb subjecció al que establix l'article 111 del reglament de Béns de les Entitats Locals.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 30 de novembre de 2006.. El conseller d'Economia, Hisenda i Ocupació: Gerardo Camps Devesa.